钦定古今图书集成/理学汇编/文学典/第093卷 > 镏崧
## 钦定古今图书集成/理学汇编/文学典/第093卷 > 镏崧

按《列朝诗集》：“崧，字子高，初名楚，泰和人。七岁能赋诗。
洪武三年，以人材举职方郎中，迁北平按察副使。坐
事输作京师。还乡。十三年，手敕召为礼部侍郎，署吏
部尚书，请老。十四年，召为国子司业，卒于位。”清江刘
永之序其诗曰：“子高家业儒，甚贫，兄弟三人，有宅一
区，穷居数十年，豁如也。痛自策督，日课一诗，其多至”
千馀篇。天下大乱，㩻𨸟转侧，二十馀年，不为少折。遭
逢贵显，澹然如布衣。北平，元之故都，去家五千馀里，
惟一童侍侧，已复遣还。晡时吏退，独处一室，据几吟
咏，夜分不休。其年愈老，思愈壮，诗愈工。而宋景濂则
谓其“以天赋超逸之才，加稽古之力，雕肝琢肾，宵吟
夕咏，而又有得于师友之资，江山之”助，五美云备，而
诗于是乎大昌。后千年而兴者，苟有其人，非镏君之
作，将能行之于远乎？国初诗派，西江则镏泰和，闽中
则张古田。泰和以雅正标宗，古田以雄丽树帜。江西
之派，中降而归东里，步趋台阁，其流也卑冗而不振。
闽中之派，旁出而宗膳部，规摹唐音，其流也肤弱而
无理。余录二公之诗，窃有叹焉。“江、闽之士，其亦有当
于吾言乎！”